Title: ระเบียบกรมประมง ว่าด้วยการขอหนังสือรับรองการได้มาตรฐานการเพาะเลี้ยงสัตว์น้ำ การตรวจรับรองชนิด ลักษณะ คุณภาพหรือแหล่งกำเนิดของสัตว์น้ำใด การตรวจวิเคราะห์ตัวอย่างดิน น้ำ สัตว์น้ำ หรือปัจจัยการผลิต พ.ศ. 2559

ระเบียบกรมประมง

ระเบียบกรมประมง
ว่าด้วยการขอหนังสือรับรองการได้มาตรฐานการเพาะเลี้ยงสัตว์น้ำ
การตรวจรับรองชนิด ลักษณะ
คุณภาพหรือแหล่งกำเนิดของสัตว์น้ำใด
การตรวจวิเคราะห์ตัวอย่างดิน น้ำ สัตว์น้ำ หรือปัจจัยการผลิต
พ.ศ. ๒๕๕๙

อาศัยอำนาจตามความในมาตรา
๗๕ แห่งพระราชกำหนดการประมง พ.ศ. ๒๕๕๘ อธิบดีกรมประมงออกระเบียบ กำหนดขั้นตอน
วิธีปฏิบัติในการขอหนังสือรับรองการได้มาตรฐานการเพาะเลี้ยงสัตว์น้ำ
การตรวจรับรองชนิด ลักษณะ คุณภาพหรือแหล่งกำเนิดของสัตว์น้ำใด การตรวจวิเคราะห์ตัวอย่างดิน
น้ำ สัตว์น้ำ หรือปัจจัยการผลิต เป็นการเฉพาะรายไว้ ดังต่อไปนี้

ข้อ
๑  ในระเบียบนี้
หนังสือรับรอง หมายความว่า
หนังสือที่กรมประมงออกให้เพื่อรับรองว่าการเพาะเลี้ยงสัตว์น้ำได้มาตรฐานสินค้าเกษตรที่คณะกรรมการมาตรฐานสินค้าเกษตรตามกฎหมายว่าด้วยมาตรฐานสินค้าเกษตรประกาศกำหนด

ข้อ
๒  ผู้ใดประสงค์จะขอรับหนังสือรับรอง
หรือขอให้มีการตรวจรับรองชนิด ลักษณะคุณภาพหรือแหล่งกำเนิดของสัตว์น้ำใด
การตรวจวิเคราะห์ตัวอย่างดิน น้ำ สัตว์น้ำ
หรือปัจจัยการผลิตเป็นการเฉพาะรายให้ยื่นคำขอตามแบบท้ายประกาศนี้
พร้อมกับแนบเอกสารหลักฐาน ดังต่อไปนี้
๒.๑
กรณีเป็นบุคคลธรรมดา
(๑)
สำเนาบัตรประจำตัวประชาชน
(๒)
สำเนาทะเบียนบ้าน
๒.๒
กรณีเป็นนิติบุคคล
(๑)
สำเนาหนังสือรับรองการจดทะเบียนบริษัทหรือห้างหุ้นส่วนซึ่งมีอายุไม่เกิน ๙๐ วัน
นับแต่วันที่ออกหนังสือรับรอง
(๒)
สำเนาบัตรประจำตัวประชาชนและสำเนาทะเบียนบ้านของกรรมการผู้จัดการผู้มีอำนาจลงนามผูกพันบริษัท
หรือของหุ้นส่วนผู้จัดการ หรือผู้แทนอื่นใดของนิติบุคคลนั้น แล้วแต่กรณี
๒.๓
กรณีมอบอำนาจให้ผู้อื่นมายื่นคำขอหรือดำเนินการแทนบุคคลธรรมดาหรือนิติบุคคลให้แนบหนังสือมอบอำนาจมาพร้อมกับคำขอ
และสำเนาบัตรประจำตัวประชาชนของผู้มอบอำนาจและผู้รับมอบอำนาจ

ข้อ
๓  สถานที่ในการยื่นคำขอ
ให้ผู้ประกอบกิจการเพาะเลี้ยงสัตว์น้ำที่ประสงค์จะขอรับหนังสือรับรอง
หรือขอให้มีการตรวจรับรองชนิด ลักษณะ คุณภาพหรือแหล่งกำเนิดของสัตว์น้ำใด
การตรวจวิเคราะห์ตัวอย่างดิน น้ำ สัตว์น้ำ หรือปัจจัยการผลิต เป็นการเฉพาะราย
ยื่นคำขอตามข้อ ๒ พร้อมทั้งตัวอย่างที่จะขอให้มีการตรวจสอบรับรอง ณ ศูนย์ ฯ สถาบัน
สถานี ทางวิชาการของกรมประมง
ที่ประจำอยู่ทั่วประเทศตามชนิดและประเภทที่จะขอให้มีการตรวจรับรอง

ข้อ
๔  เมื่อพนักงานเจ้าหน้าที่ได้รับคำขอแล้ว
ให้ตรวจสอบความถูกต้องครบถ้วนของคำขอและเอกสารหลักฐานตามคำขอพร้อมทั้งตัวอย่างที่จะขอให้มีการตรวจสอบ
และให้ดำเนินการให้แล้วเสร็จภายในระยะเวลาไม่เกิน ๓ วันทำการ
เมื่อมีการตรวจสอบ
หรือวิเคราะห์ แล้วเสร็จ
ให้พนักงานเจ้าหน้าที่นำเสนอเพื่อออกหนังสือรับรองตามรูปแบบที่แต่ละหน่วยงานกำหนด

ข้อ
๕[๑]  ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ ณ วันที่ ๒๖
เมษายน พ.ศ. ๒๕๕๙
อดิศร  พร้อมเทพ
อธิบดีกรมประมง

[เอกสารแนบท้าย]

๑. แบบคำขอหนังสือรับรองหรือขอให้มีการตรวจรับรองชนิด
ลักษณะ คุณภาพหรือแหล่งกำเนิดของสัตว์น้ำใด การตรวจวิเคราะห์ตัวอย่างดิน น้ำ
สัตว์น้ำ หรือปัจจัยการผลิต เป็นการเฉพาะราย

(ดูข้อมูลจากภาพกฎหมาย)

ปริยานุช/จัดทำ
๑๓ พฤษภาคม
๒๕๕๙

วริญา/ตรวจ
๒๓ พฤษภาคม
๒๕๕๙

[๑] ราชกิจจานุเบกษา
เล่ม ๑๓๓/ตอนพิเศษ ๑๐๗ ง/หน้า ๑/๑๑ พฤษภาคม ๒๕๕๙